SIRI ASLI NETFLIX
HUTAN THURINGIA JERMAN 1945
Jauh lagikah, Loesch?
Jalan terus.
Tempatnya di sebelah kanan.
- Berhenti, Prebet. - Berhenti.
Bawa penyodok itu.
Tunjukkan, Loesch.
Berpecah.
Di sini.
Gali.
Kita menemui sesuatu.
ISTANA MARBURG
Inilah dia.
- Apa dia mahu? - Kebebasan di negara pilihannya.
Pencen untuk seumur hidupnya.
Kita lihat dulu jika ia cukup bagus.
Terjemahkannya.
KEMENTERIAN LUAR NEGERI, LONDON
SALINAN
RAHSIA
- Awak masuk saja? - Tuan.
Tuan-tuan, boleh saya bantu?
Masuk.
Tuan.
Saya perlu menelefon Perdana Menteri.
Saya perlu jumpa raja.
FAIL MARBURG VOL. X
Kami semua mengesyakinya.
Kertas kerja ini tidak boleh dilihat oleh sesiapa pun, Winston.
Penerbitan boleh membahayakan kepentingan negara.
Berbahaya.
Apa yang ditulis di sini memalukan keluarga ini.
Orang kita takkan memaafkan kami.
Harringay Arena di London
menarik lebih daripada 11,000 orang untuk pertemuan pertama di Britain
bersama kumpulan mubaligh Kristian Amerika diketuai Billy Graham.
En. Graham, yang bersut kelabu dan tali leher sederhana,
memberi ucapan dari platform ungu.
Bible mengajar bahawa kita semua salah.
Kita semua telah tersasar, mengikut diri mereka sendiri.
Jika sudah tersasar…
Jarang berlaku dan tidak yakin melihat orang alim
dalam diri anak muda.
- Dia tak muda, dia sebaya saya. - Tepat sekali. Budak saja.
Ibu fikir kewibawaan moral dan bimbingan kerohanian
mesti daripada orang yang berpengalaman.
Bukan daripada seorang yang berniaga berus, rumah ke rumah di North Carolina.
Kerendahan hati itu yang saya suka.
Mereka menangis?
Billy Graham berucap kepada lebih 1.5 juta orang…
- Apa sudah jadi? - Dia menyimpulkan perjuangannya.
Rakyat Great Britain tak menangis semasa perang!
Sekarang mereka teresak-esak.
Saya menyeru kebangkitan setiap lelaki dan wanita
yang kembali ke pejabat dan kedai mereka,
supaya menghayati ajaran Christ dalam kehidupan harian mereka.
Saya akan menyampaikan harapan, bukan putus asa,
harapan untuk individu, masyarakat, dunia.
Berbondong-bondong pengikut fanatik Amerika.
- Dia bukan fanatik. - Dia menjerit. Inilah fanatik namanya
Apabila awak menutup mata,
tutup telinga awak ke jalan Tuhan,
awak akan lebih menyukai idea awak sendiri berbanding idea Tuhan.
Awak sampai ke tahap di mana kejahatan awak sendiri nampak baik
dan kebaikan Tuhan nampak jahat.
Selamat hari jadi
Selamat hari jadi, Trooper
Selamat hari jadi
- Sedia. - Selamat hari jadi, Trooper
Anjing yang baik.
Tembakan hebat! Bagus.
Syabas.
Sekarang kita kalah.
Tak, saya tak mahu.
Sayang. Di mana semangat awak?
Awak nampak bergaya.
Topi!
Apa pendapat awak?
Hebat! Sempurna!
Saya tak suka.
Saya tak boleh pakai begini.
Kenapa tidak?
Sekurang-kurangnya, saya boleh jadi ratu.
Adakah awak ingin tahu aktiviti saya hari ini?
Tak usah. Sama saja seperti hari lain.
Saya bangun lambat. Selepas 11 pagi. Memeriksa taman.
Makan dengan orang kebanyakan.
- Mereka kawan saya! - Orang kebanyakan.
Saya tak percaya saya akan cakap ini,
tapi hidup mewah perlu ada hadnya.
Hiduplah dengan diri awak sendiri.
Moto saya, sebagai Putera Wales, ialah "Ich dien." Saya berkhidmat.
Perkara yang berakar umbi dalam diri adalah berkhidmat buat negara saya.
Saya perlukan kerja, matlamat.
- Ini lagikah? - Ya, ini.
Di mana awak mahu mencarinya?
Saya hanya perlu ke London untuk menjayakannya.
Boleh saya beritahu apa yang berakar umbi dalam keluarga awak? Delusi.
Mereka takkan benarkan awak masuk dan bekerja.
- Peguam saya cakap lain. - Awak cakap dengan George?
- Kenapa tak cakap? - Saya cakap sekarang!
Saya masih ada sekutu. Sekutu penting.
Pengejar kebenaran, penyokong keadilan,
yang dapat menggerakkan pendapat,
mulakan kempen untuk maafkan seorang bekas raja.
Akhirnya, ada permintaan, tuanku, daripada kerajaan
untuk merasmikan lapangan terbang baharu di Gatwick.
Mereka beri beberapa tarikh. 3 Jun paling sesuai.
- Ya, baik. - Itu saja.
Terima kasih, Michael.
- Ada sesuatu. - Tuanku.
Sekiranya beta ingin bertemu Reverend Graham, boleh awak aturkan?
Mubaligh Kristian itu, tuanku?
Ya.
Patik akan fikirkan.
Bolehkah patik menjemputnya
berceramah di All Saints Chapel di Windsor dan makan tengah hari peribadi?
Baik sekali.
Kita harus berhati-hati, tuanku,
sebarang jemputan atau kaitan dengan Reverend Graham,
tidak dirasakan sebagai sokongan terhadap…
perjuangannya,
yang tidak sesuai dengan peranan tuanku sebagai ketua gereja.
Awak tentu boleh menguruskannya, Michael. Ada apa lagi?
Ya…
Yang Amat Mulia, Duke Windsor, ada buat permintaan.
Untuk apa?
- Memasuki negara. - Tak dibenarkan!
Penyelidikan bagi penulisan buku.
Apa subjeknya?
Cara Menjadi Raja yang Hebat: Buku Panduan.
Dia tak sebut pula.
Dia boleh tinggal di Istana Kensington.
Dia akan tinggal bersama rakannya, Mejar Metcalfe.
Fruity? Tetapi tidakkah dia tinggal di Surrey?
- Sussex, rasanya. - Baiklah.
- Bukan di khalayak umum. - Lagi jauh, lagi baik.
Jadi, itu tanda setuju?
- Tidak! - Ya.
Ya, benarkan dia datang.
Puan.
DEWAN WHADDON, BUCKINGHAMSHIRE
DOKUMEN TAHANAN PERANG JERMAN UNIT PENERBITAN
- Selamat pagi. - Pagi, tuan.
- Sudah siapkah kertas kerja? - Ya, tuan.
- Terima kasih. - Ini untuk En. Sweet.
- Ini untuk… - Pagi, Margaret.
Pagi, tuan. Monsieur Robert.
Ya, tuanku.
BUKAN UNTUK DITERBITKAN
FAIL MARBURG DITUTUP
Lihatlah ini.
Ini satu perintah.
Tuan.
Awak sedar hal ini?
Ya.
Sebagai sejarawan, kita wajib menerbitkan kebenaran, tidak ada pengecualian.
Jika tidak, apa yang kita semua buat? Melindungi Nazi?
Melindungi perkara lain.
Tangan saya terikat.
Namun bukan dia.
Betul.
Saya mempunyai akses ke fail pendua Jabatan Negara AS.
Termasuk ini.
Penerbitan kerajaan Amerika tak boleh dihentikan oleh kerajaan British.
"Ke hadapan sayangku Peaches,
semoga lawatan ini tak seperit perjalanannya.
Perjalanannya teruk kerana cuaca buruk.
Teman di atas kapal itu juga dahsyat,
orang biasa yang tak menarik,
mengajak saya minum dan main kad.
Setibanya saya di London, saya diceriakan
oleh sekumpulan penyokong yang menyorak nama saya
dan menanggalkan topi.
Anak saudara saya, ratu, menghantar kereta jenazah.
Saya bimbang perkara akan jadi lebih buruk lagi
ketika kami tiba di rumah Fruity yang kecil, di suatu tempat di Sussex."
Fruity.
- Tuanku. - Apa khabar?
- Baik. - Yang Amat Mulia.
Baba sayang.
"Tetapi George seperti biasa, mendedahkan tugas yang telah dia lakukan."
Tujuan sebenar lawatan ini tak diketahui oleh sesiapa.
Sekiranya ada yang tahu tuanku "mencari pekerjaan,"
ia mungkin dilihat sebagai pelanggaran perjanjian selepas penurunan takhta
dan tuanku akan dihalau keluar dan pencennya akan dihentikan.
Jadi perjalanan ini mesti dianggap untuk tujuan sastera.
- Saya rasa awak bersedia. - Saya bawa bulu pelepah dan dakwat.
Walau apa pun,
saya telah memulakan kempen, mengumpulkan rakan dan penyokong.
Petanda awal memberangsangkan.
Walter Monckton setuju mengadakan makan malam,
kami mendapat sokongan Lord Salisbury, Lord Beaverbrook,
Lord Dudley, Duta Amerika, dan Setiausaha Luar Negara, Selwyn Lloyd.
Cecil Beaton dan Noel Coward
mahu adakan parti makan malam untuk tuanku.
Cecil dan makanannya yang tak boleh sedap itu.
Terima kasih banyak. Sikit saja.
Perlukah kita buat begini?
Beritahu saya. Saya tertarik.
Bolehkah awak kata saya sedang melakukan dosa di tempat lain?
Tak boleh.
Dia sangat kurus, bukan?
Saya rasa dia tampan.
Jurujual rumah dalam sut berkilat yang hodoh.
- Mana kotaknya? - Kotak apa?
- Kotak menyimpan berus. - Lihat. Ayuh. Kita dah lambat.
Berus rambut. Berus lantai. Berus gigi.
Senyaplah, Philip.
Semasa saya memikirkan tentang ceramah hari ini,
Saya mempertimbangkan pelbagai topik peribadi,
tapi lebih baik saya mulakan dengan satu soalan mudah.
Apa itu Kristian?
Menurut Bible, bab Colossians 1:27,
bahawa Christ ada dalam hati seorang Kristian.
Christ di dalam diri awak.
Harapan kejayaan.
Ini bermaksud bahawa awak mempunyai hubungan peribadi
dengan Jesus Christ.
Pertemuan itu telah berlaku.
Awak telah menerima Christ sebagai penyelamat.
Itulah yang dimaksudkan orang Kristian.
Beta amat menikmatinya.
Awak bercakap dengan jelas dan kepastian.
Ia menenangkan hati beta.
Bukan beta saja.
Seluruh rakyat di negara ini.
Ya, kami juga terkejut dengan sambutannya.
Yakah? Tak perlu terkejut.
Dalam dunia yang rumit ini, kita perlukan kepastian,
dan awak menyediakannya.
Saya tak buat apa-apa. Kitab suci menyediakannya.
Ya, tetapi awak menyampaikannya dengan baik.
Kegembiraan yang beta rasakan hari ini sebagai jemaah biasa,
diajar, dipimpin.
Sebagai ketua Gereja England, dari segi pangkat,
Ketua Biskop York yang hebat dan Canterbury berada di bawah beta.
Di atas beta hanya ada Tuhan.
- Mesti kadangkala tuanku rasa sunyi. - Ya.
Itulah sebabnya sebagai ratu, beta gembira dapat menjadi…
orang Kristian biasa.
Ya.
Sebenarnya, beta menganggap diri beta orang Kristian biasa.
Nilai Kristian yang menjadi pedoman beta.
Dan membentuk diri beta.
Awak pandai berceramah sejak dulu lagi?
Patik sebenarnya pemalu.
Tidak.
Bercakap sebagai seorang yang pemalu, beta sukar untuk mempercayainya.
Tidak, tuanku, itu benar.
Kali pertama patik bercakap di khalayak ramai,
patik berumur 12 tahun. Di sekolah.
Pengetua sekolah itu beritahu ibu patik yang patik pandai berucap,
ia anugerah Tuhan.
Saya tak kisah kalau dia datang,
tapi saya kurang senang dengan perkataan "perjuangan".
Kalau Reverend Graham tentera salib, bermakna kita tak beragama!
Saya tak pasti saya setuju dengannya.
En. Wheeler-Bennett, tuan.
Maaf.
Tuan. Terima kasih kerana menemui saya.
Awak tak beri saya pilihan. "Perkara yang sangat penting."
Kumpulan sejarawan awak menyusahkan.
Sejarawan komited dan berprinsip.
- Itukah failnya? - Ya.
Mari kita mulakan.
Itulah dia! Pengkomplot!
Yang Amat Mulia.
Langsir dah ditarik? Ada banyak pengkhianatan?
George, terima kasih banyak.
- Cecil, bagus awak datang. - Tuan.
- Bobbety. - Helo, tuanku.
- Apa khabar? - Baik.
Walter, terima kasih banyak.
Kita semua tahu tujuan kita berada di sini.
Ia untuk membantu kawan kita, Yang Amat Mulia,
dalam mencari…
Penamat bagi dramanya yang sedih.
Bagi memainkan sejarah. Baginda mahukan kerja.
Tujuan.
Itulah sebab beta di sini. Untuk tanya, majlis perang beta,
ahli politik bijak, artis, ahli falsafah.
- Mungkin jawatan dalam angkatan tentera? - Kenapa tidak?
Dulu, beta jeneral misi ketenteraan British di Perancis
pada awal perang, sebagai orang tengah
antara kita dan Perancis dan beta menyukainya.
Atau jawatan dalam Lembaga Perdagangan.
- Jawatan apa? - Mempromosi ekonomi kita di luar negara.
- Ya. - Orang yang tepat boleh
menaikkan ekonomi Britain,
membantu meningkatkan keperluan rizab dolar.
Seorang lelaki dengan daya tarikan, kenalan, pengaruh.
Dan keajaiban sebagai bekas raja.
Tidakkah semua itu terasa agak tak jujur, Walter,
semua ahli perniagaan antarabangsa,
keuntungan dan kepentingan diri itu?
Tidak, beta suka jawatan sebelumnya, jawatan penghubung.
- Perkhidmatan diplomatik? - Beta suka idea itu.
Bukankah orang Amerika mempunyai duta tak rasmi sekarang?
- Ya, ada dua di London sekarang. - Perkara seperti itu memang ideal.
Saya rasa kita…
"Ke hadapan sayangku Peaches.
Leganya fikiran saya.
Monckton berjaya mendapatkan idea,
dan kawannya memang mahu membantu saya.
Sekarang, saya perlu tunggu
sementara mereka mewakili saya dalam diam.
Saya mahu kata "tunggu dan berdoa",
namun semua doa telah meninggalkan saya
ketika saya dapati wujudnya mubaligh Kristian Amerika di sini.
Apa sudah jadi kepada rakyat negara ini,
menjadi pak turut lelaki fanatik dari Charlotte ini
dan menjadikannya idola?
Dengar kata, Shirley Temple pun pernah mengundang orang bodoh ini
untuk berdakwah di Gereja Kecil Windsor.
Bolehkah awak bayangkan betapa bodohnya idea itu?
Kepincangan, kebanggaan diri dan kemunafikan.
Kejadian yang sungguh dahsyat.
Katil sudah memanggil dan buat pertama kalinya, sebelum saya tidur
tanpa awak di sisi, jujur saya katakan, semuanya baik saja.
Hati ini ialah hari yang indah.
Suami awak yang mencintaimu, David."
- Pagi, tuan. - Sudah sedia?
Ya, tuan.
Patik menerima lawatan petang semalam daripada John Wheeler-Bennett,
sejarawan kanan yang bertugas menerbitkan fail perang Jerman,
yang memberitahu patik bahawa kerajaan ini terpaksa
menerbitkan bahan tertentu,
yang mana kedua mantan patik, Winston Churchill,
dan mendiang ayahanda tuanku, cuba sekat.
Bahan apa?
Fail Marburg, tuanku.
Ini akan kembali menghantui kita.
Tidak lama selepas perang berakhir, beberapa tentera Britain…
Orang Amerika.
Tentera Amerika
menahan seorang tentera Jerman ketika dia berundur dari…
Treffurt. Berhampiran Eisenach. Di Jerman tengah.
Beta dah lupa nama askar itu.
Leutnant von Loesch, tuanku.
Rupa-rupanya askar ini ialah penterjemah peribadi Hitler.
Pembantu penterjemah peribadinya, tuanku.
Penterjemah peribadi Hitler ialah Dr. Paul Schmidt.
Awak ceritakanlah kisahnya, Michael. Silakan.
Terima kasih, tuanku.
Ketika pejabatnya dipindahkan …
Dr. Schmidt menyuruh pembantunya, von Loesch,
untuk membuang semua kertas rahsia yang dia simpan di arkib.
Von Loesch membakar sebahagian besarnya.
Tetapi dia diam-diam menyimpan bahan paling berharga,
dan menggunakannya bagi kebebasan dan melepaskan diri daripada perbicaraan.
Antara kertas kerja yang disimpan oleh von Loesch,
ada satu fail berkenaan untuk hubungan Anglo-Jerman,
khususnya, hubungan pegawai arahan tinggi Nazi
dengan Yang Amat Mulia, Duke Windsor.
Bonda rasa wajar untuk bonda katakan yang hakikatnya amat menakutkan.
SALINAN
- Kami dah cuba membendungnya… - Itu bahagian awak.
…dan tak sedar bahawa salinan telah dihantar ke Amerika…
…yang kini menegaskan bahawa jilid Fail Marburg ini…
harus diterbitkan.
Inilah lelaki yang awak benarkan pulang ke negara ini.
Bonda harap awak kuat.
Terima kasih, Joe.
KEMENTERIAN LUAR NEGERI
- Yang Amat Mulia. - Setiausaha Luar Negeri.
- Silakan. - Terima kasih.
Kawan tuanku setia dan tak berputus asa, tuanku.
Terima kasih.
Berikutan perwakilan mereka dan…
setelah memikirkan perkara itu dengan teliti,
Nampaknya sekarang kita ada beberapa pilihan.
Teruskan.
Pilihan pertama ialah peranan duta besar ke Perancis.
Untuk masa depan yang bahagia dan…
yang bermatlamat.
- Minum! - Yang Amat Mulia.
Yang Amat Mulia!
"Yang tersayang, saya bertemu dengan Setiausaha Luar Negeri hari ini
yang telah berjaya menemui tiga jawatan berguna
dan penting. Saya gembira.
Jawatan ini beri saya peluang untuk berkhidmat untuk negara
dan melakukan perubahan.
Kerajaan telah memberi kebenaran.
Hanya tinggal restu ratu
yang melibatkan perjalanan ke makam yang menyedihkan itu,
Istana Buckingham.
Saya tak sabar untuk kembali ke pangkuan awak.
Suami penyayang awak, David."
Duke Windsor, tuanku.
Tuanku.
- Ini pertama kali pak cik kembali. - Dalam bilik ini, ya.
Itu warna pilihan pak cik, Kelabu Perancis.
Jadi, apa yang boleh saya bantu?
Ia tentu tentang buku yang pak cik sedang tulis.
Sebenarnya, pak cik ada tujuan lain. Pekerjaan.
Pak cik bukan lagi lelaki muda,
namun pak cik masih kuat,
dan masih boleh berkhidmat kepada Takhta.
Pak cik sudah berpeluang berkhidmat untuk negara ini, peluang hebat.
Pak cik melepaskannya.
Pak cik melepaskannya kerana layanan terhadap isteri pak cik,
bukan kerana pak cik tak mahu berjasa kepada negara.
Ada beberapa idea muncul.
Pekerjaan yang memerlukan
restu kerajaan dan ratu.
Sebelum mengganggu awak, pak cik sudah mendapatkan
sokongan padu daripada kerajaan.
Sokongan untuk tugas apa?
Ada tiga pilihan.
Pertama ialah duta ke Perancis.
PM dan Setiausaha Luar Negeri kurang suka duta sekarang, Gladwyn Jebb.
Pilihan kedua?
Penghubung khas kepada Lembaga Perdagangan.
Ketiga?
Sebagai Pesuruhjaya Tinggi, bekerja dengan Pejabat Perhubungan Komanwel
untuk melindungi dan mempromosikan kepentingan British di serata dunia.
Itu sesuai bagi pak cik,
kerana ia mengkhususkan aspek praktikal kerja diplomatik.
Melayan tetamu.
Saya pasti pak cik akan buat ketiga-tiga kerja itu dengan baik.
Tetapi berdasarkan apa yang saya ketahui baru-baru ini…
Tentang apa?
Mengenai peristiwa yang berlaku semasa pak cik berada di Lisbon semasa perang.
- Daripada siapa? - Kertas kerja negara.
Negara mana?
Kertas kerja Jerman…
yang sejarawan Amerika, disokong oleh Perancis dan Inggeris,
akan terbit.
Apa yang ditulis di dalamnya?
Surat. Telegram.
Komunikasi yang memperincikan hubungan pak cik dengan pegawai tinggi Nazi.
Itu tidak masuk akal.
Satu telegram dari tahun 1940,
menyatakan bahawa pak cik mungkin mahu menentang pemerintah
dan berjanji setia dengan Jerman,
serta meninggalkan ayah saya yang juga raja.
Ada juga telegram mengatakan bahawa sokongan pak cik
dibalas pemerintah Jerman dengan sebuah rumah di Sepanyol
di mana pak cik boleh menunggu perang tamat dengan aman dan selamat
sementara rakyat pak cik terkorban.
Pak cik pergi ke Bahamas menurut arahan kerajaan British.
Ya, pak cik diarahkan pergi ke Bahamas kerana pandangan pak cik.
Dalam makalah ini, awak menyebut bahawa keinginan Führer untuk perdamaian
dipersetujui sepenuhnya menurut pandangan pak cik sendiri.
Awak terlalu muda pada masa itu, tapi pak cik masih ingat.
Hitler dan konconya pernah menjadi rakan kita.
Sebagai raja, pak cik amat komited dengan idea
bahawa England dan Jerman tak patut bermusuh lagi
selepas kedahsyatan Perang Besar.
Orang lupa, tidak ada petunjuk Hitler akan menjadi begitu.
Malah, kita boleh kata bahawa kitalah yang menjadikan dia jahat
kerana enggan menjadi sekutunya.
Inilah maksudnya.
Orang berpendirian.
Mereka menepuk diri belakang mereka sendiri kerana kebaikan mereka.
Dan apakah akibatnya? Perang mengerikan yang baharu.
Berjuta-juta orang mati.
Sedangkan pak cik hanya inginkan keamanan.
Oleh itu, pak cik meminta awak untuk berdamai dengan pak cik hari ini.
Elizabeth, orang British orang berakal.
Mereka takkan percaya tuduhan ini.
Mereka akan menolak khabar ini dan menganggap
ia khabar angin tidak berasas dan propaganda Jerman.
Semuanya baik?
- Boleh berikan pendapat awak? - Ya. Apa dia?
Kemaafan.
Tuhanku. Apa saya buat sekarang?
Bukan awak.
Pak Cik David.
- Saya rasa dia mesti dimaafkan. - Awak gila?
- Awak tak boleh maafkannya. - Kenapa tak?
Perbuatannya terhadap negara.
Itu masa lalu. Dia dah jelaskan kepada saya.
Mestilah dia jelaskan.
Philip.
Pengampunan sangat penting bagi saya.
Saya jarang cakap, jika saya cakap, awak akan pandang serius.
Tanya Tommy Lascelles untuk berjumpa awak.
Apa?
Beritahu dia cadangan awak.
- Saya tak boleh panggil dia selalu. - Kenapa tak?
Dia sudah pencen.
Jumpa dia, secara tak rasmi.
Untuk sheri atau teh.
Atau darah manusia, atau apa saja yang dia minum.
Tanya tentang pakcik awak.
Dia setiausaha sulitnya semasa dia jadi raja.
Dia tahu semuanya.
- Tuanku. - Tommy, beta mengganggukah?
- Awak sedang bertempur! - Ya, tuanku.
Jangan cakap apa-apa.
Uniform itu, dari abad ke-19?
Ya.
- Itu standard formasi Duke Wellington. - Bagus, tuanku.
Jadi ia perang Waterloo.
Salamanca.
Ini apa?
Askar Sir Edward Pakenham Bahagian Infantri Ketiga.
Cantik. Awak membuatnya?
Hadiah, tuanku.
Daripada datuk tuanku, semasa patik berkhidmat untuknya.
- Ayuh, tuanku? - Ya.
Beta mahu mencadangkan agar Duke Windsor dimaafkan.
Selaku contoh orang Kristian yang pemaaf di sebuah negara Kristian.
Tuanku, itu…
satu kesilapan, pada pandangan patik.
Kenapa?
Sebelum tuanku buat keputusan,
patik mahu tuanku tahu semuanya.
- Beta dah baca Fail Marburg. - Patik juga.
Patik kata semuanya.
- Maksudnya, ada lagi. - Ya, tuanku.
Duke Windsor menunjukkan kesetiaannya sebaik baginda menjadi raja.
Mengelilingi dirinya dengan orang istana baharu,
lelaki seperti Carl, Duke Saxe-Coburg, seorang Nazi yang terkenal.
Dia juga berkongsi dokumen sulit Sekutu dengan Duchess Windsor,
yang kami percaya, turut meniduri
duta besar Jerman,
Herr Ribbentrop.
Ia sangat teruk sehingga kerajaan
berhenti menyimpan rahsia dan kertas sensitif dalam kotak merahnya.
Tetapi kita tidak perlu risau kerana selepas itu, baginda telah turun takhta.
Setelah berjanji akan berhenti menonjolkan dirinya,
kita tahu bahawa baginda tiada niat sedemikian.
Kalau tidak, kenapa mereka melawat Hitler di Jerman?
Heil Hitler!
Führer melabel perjalanan itu lawatan negara tidak rasmi,
jadi tak hairanlah jika pada masa yang sama,
rancangan itu dibuat di rumah Herr Hess.
Rancangan untuk mengembalikan Duke Windsor sebagai Raja England…
dan mengkhianati serta menurunkan takhta ayahanda tuanku,
dan sebagai balasan, tentera Jerman akan bebas menguasai seluruh Eropah.
Malah, tentera Jerman boleh mematahkan
pemberontakan menentang penjajah, jika perlu.
Ada juga lawatan ke sekolah latihan SS
dan kem tahanan versi awal.
Sudah tentu,
kedahsyatan sebenar belum berlaku.
Walaupun begitu, dia melawatnya.
Boleh saya teruskan, tuanku?
Ketika pesawat Jerman terhempas di Belgium
bersama rancangan Hitler untuk menceroboh Perancis,
Duke segera memaklumkan rakan-rakan Nazinya
yang pihak Sekutu telah memperoleh maklumat berharga itu,
yang memberi masa Jerman untuk mengubah rancangannya.
Dalam masa kurang daripada sebulan, Paris jatuh ke tangan Jerman.
Tetapi mungkin yang paling teruk
Duke memberitahu kerajaan Jerman keadaan di United Kingdom
ketika pengeboman udara Jerman
semakin lemah dan pengeboman berterusan,
yakni pembunuhan rakan senegara dan rakyatnya secara berterusan,
dan patik petik, "akan segera menyebabkan Britain bersedia untuk berdamai."
Masalah dunia dapat disimpulkan dalam satu perkataan,
D-O-S-A.
Dosa.
Menurut Psalm 58, "Orang jahat terasing dari rahim.
Mereka sesat sebaik sahaja dilahirkan, bercakap bohong."
Tuhan melihat jauh ke dalam.
Tuhan melihat hati sanubari awak.
Sekarang, awak nampak lemah lembut, halus, berbudaya,
warak, yang mempunyai kedudukan baik dalam komuniti,
tetapi adakah hati awak jauh daripada Tuhan?
Saya berpeluang memikirkan permintaan pak cik untuk berkhidmat.
Saya mahu bantu pak cik dan selepas mempertimbangkan semuanya,
masa yang berlalu dan kasih sayang saya terhadap pak cik,
semuanya menguatkan lagi niat itu.
Tetapi?
Tetapi jika difikirkan balik,
mungkin tidak.
Dan saya pasti pak cik tak lupa
bahawa menurut syarat perjanjian setelah penurunan takhta,
pak cik hanya boleh pulang ke United Kingdom
jika dijemput oleh pemerintah.
Ya?
Saya tidak dapat memberi kebenaran itu.
Siapakah yang meracuni fikiran awak? Bonda awak?
Tidak.
Tommy Lascelles?
- Saya yang putuskan. - Tapi awak tak berpendirian.
Sebab itu semua orang suka awak.
Pak cik raja yang berpendirian dan sebab itu pak cik diturunkan.
Baiklah. Pak cik akan beredar.
Tapi pak cik mahu tanya.
Siapa lebih banyak merosakkan monarki?
Pak cik kerana ingkar atau awak semua kerana tak berperikemanusiaan?
Kita semua tak mengendahkan apa yang diperkatakan tentang pak cik.
Kami menolaknya sebagai rekaan,
sebagai perbualan kejam kerana pak cik melepaskan takhta.
Tetapi apabila kebenaran terdedah…
Kebenaran!
Ini menjadi ejekan prinsip utama agama Kristian.
Saya tak mungkin akan memaafkan pak cik.
Persoalannya sekarang, mampukah pak cik memaafkan diri sendiri?
Bagaimana perjalanan tuanku?
Tuanku!
- Apa khabar Duchess? - Yang Amat Mulia.
- Tuanku! - Tuanku!
- Pagi, tuan. - Pagi.
- Pagi, tuan.
- Pagi.
Kita dibenarkan untuk menerbitkannya.
Terima kasih, tuan.
Reverend Graham, Tuanku.
Tuanku.
Baiknya awak kerana meluangkan masa untuk beta.
Silakan duduk.
Reverend Graham…
Beta memanggil awak kerana
beta ingin mendengar pandangan awak.
Tuanku?
Pengampunan.
Adakah keadaan yang membolehkan
seseorang menjadi orang Kristian yang baik yang bukan pemaaf?
Ajaran Kristian sangat jelas mengenainya. Tidak ada orang tak layak dimaafkan.
Ketika disalibkan, Jesus meminta kepada Tuhan
supaya memaafkan pembunuhnya.
Ya.
Kita mesti ingat ayatnya.
"Mereka tak tahu apa yang mereka buat."
Pengampunan itu bersyarat.
Benar, tetapi dia masih memaafkan.
Tuhan sendiri mengampuni kita semua. Siapa kita untuk menolak teladan Tuhan?
Hanya manusia biasa.
Kita semua manusia, itulah nasib kita, tetapi kita tidak perlu menjadi begitu.
Penyelesaian kerana tidak dapat memaafkan,
mohonkan pengampunan untuk diri sendiri.
Dengan rendah hati dan ikhlas, serta mendoakan orang yang tak dapat dimaafkan.
Berdoa untuk saya?
- Tidak kali ini. - Ayuh. Doakan.
Kita semua tahu Tuhan mendengar doa awak,
selaku ketua gereja.
Awak mabuk.
- Saya mabuk. - Ke tepilah.
Tapi tak semabuk teman minum saya.
- Tekalah siapa? - Tak berani.
Awak…
Salah seorangnya ialah bonda awak.
Apa?
Serta Tommy Lascelles.
- Tidak. - Ya!
Saya tahu. Nampak pelik.
Tetapi kami semua bersetuju untuk mengetepikan perbezaan kami
untuk meraikan satu persamaan.
Iaitu?
Awak.
Keberanian awak menghalau si bodoh itu hari ini,
dan memalukan dia.
- Ia bukan apa-apa pun. - Ia sungguh berani.
Jangan mula cakap tentang kegagalan menjadi orang Kristian.
- Saya gagal. - Tak.
Awak melindungi negara dan reputasi keluarga awak.
Juga berjaya menghalang Syaitan daripada memasuki Taman Syurga.
Itu nilai seorang Kristian sejati.
Awak layak dapat pingat daripada Jesus.
Dan pingat emas daripada saya.
Apa awak buat?
- Tidak! - Ya.
- Tidak. - Ya, sayang!
- Ayuhlah. - Tidak!
Terjemahan sari kata oleh Nadhrah Jamaludin